Richard Burns

Richard Burns (17. tammikuuta 1971 Reading, Englanti – 25. marraskuuta 2005) oli englantilainen ralliautoilija, joka ajoi kuusi kautta maailmanmestaruussarjassa. Hän voitti maailmanmestaruuden 2001 ja koko urallaan 10 MM-osakilpailua.

 Ura 
Burns aloitti autolla ajamisen jo 8-vuotiaana pellolla lähellä kotiaan isänsä vanhalla Triumph 2000:lla. Hän liittyi alle 17-vuotiaiden autokerhoon 11 vuoden ikäisenä. Vuonna 1984 Burns sai kerhon vuoden ajajan palkinnon. Pari vuotta myöhemmin hän taivutteli isänsä päästämään hänet liittymään Craven Motor Clubiin kotikaupungissaan Readingissa.

Burns ajoi 1989 ensimmäisen rallinsa lainatulla Toyotalla. Toisen rallinsa hän voitti, ja vuosina 1990–1991 hän voitti Peugeot Challengen mestaruuden. Burns sai 1993 Subarun tallipaikan ja voitti samana vuonna nuorimpana ajajana rallin Britannian-mestaruuden. Hän jatkoi Subarulla vuoteen 1995. Hän ajoi Subarulla muun muassa Aasian-Tyynenmeren rallisarjaa (APRC) ja ajoittain yksittäisiä MM-sarjan osakilpailuja.

Vuonna 1996 Burns siirtyi Mitsubishille ja ajoi sillä ensimmäisen kokonaisen MM-sarjansa 1998. Hän otti kauden aikana ensimmäisen osakilpailuvoittonsa, kun hän voitti Safari-rallin Mitsubishi Carisma GT:llä. Lisäksi Burns voitti kauden aikana myös Walesin rallin. Kaudeksi 1999 Burns vaihtoi takaisin Subarulle ja oli tiukasti mukana mestaruustaistelussa. Hän oli ykkönen Akropolis-rallissa, Australian rallissa ja Walesin rallissa. Lopullisissa sijoituksissa Burns oli toinen.

Burns oli kaudella 2000 hetkellisesti jopa MM-sarjan johdossa, mutta Marcus Grönholm voitti kuitenkin kokonaiskilpailun. Burns voitti jälleen Walesin rallin. Hän aloitti kauden 2001 heikosti, mutta hänen kautensa lähti parempaan suuntaan, kun hän sijoittui Argentiinan rallissa toiseksi Colin McRaen jälkeen. Tämän jälkeen Burns tuli muutaman kerran toiseksi, kunnes voitti Uuden-Seelannin rallin. Kauden päättäneessä Walesin rallissa Burns sijoittui kolmanneksi ja varmisti näin rallin maailmanmestaruuden. Kartturina toimi Robert Reid.

Kaudeksi 2002 Burns siirtyi Peugeot’lle ajamaan Peugeot 206 WRC:llä. Hän ei ensimmäisellä Peugeot-kaudellaan pystynyt voittamaan yhtään osakilpailua. Hän sijoittui kuitenkin neljästi toiseksi ja loppupisteissä viidenneksi. Burns aloitti kauden 2003 hyvin ja johti kauden puolivälissä kokonaistilastoa neljällä pisteellä. Hän menetti kuitenkin johtonsa kauden aikana. Walesin rallin aattona Burns sai ajaessaan hetkellisen tajunnanmenetyksen, ja autossa matkustajana ollut Markko Märtin pysäytti Burnsin auton. Marraskuussa hänellä diagnosoitiin astrosytooma.

 Rallin MM-sarjan tulokset 
(Tulosselitteet)
KausiTalliAuto1234567891011121314PisteetSijoitus1990Peugeot Talbot SportPeugeot 309 GTI MON  POR  KEN  FRA  GRE  NZL  ARG  FIN  AUS  ITA  CIV  GBR280–1991Peugeot Talbot SportPeugeot 309 GTI MON  SWE  POR  KEN  FRA  GRE  NZL  ARG  FIN  AUS  ITA  CIV  ESP  GBR160–1992Richard BurnsPeugeot 309 GTI MON  SWE  POR  KEN  FRA  GRE  NZL  ARG  FIN  AUS  ITA  CIV  ESP  GBRKesk.0–1993555 Subaru World Rally TeamSubaru Legacy RS MON  SWE  POR  KEN  FRA  GRE  ARG  NZL  FIN  AUS  ITA  ESP  GBR7434.1994SMSG / N. KosekiSubaru Impreza WRX MON  POR  KEN5 FRA  GRE  ARG 820.555 Subaru World Rally TeamSubaru Impreza 555 NZLKesk. FIN  ITA  GBRKesk.1995555 Subaru World Rally TeamSubaru Impreza 555 MON  SWE  POR7 FRA  NZLKesk. AUS  ESP  GBR3169.1996Mitsubishi RalliartMitsubishi Lancer Evo III SWE  KEN  INDKesk. GRE  ARG4 FIN  AUS5 ITA  ESPKesk.189.1997Mitsubishi RalliartMitsubishi Lancer Evo IV MON  SWE  KEN2 PORKesk. ESP  FRA  ARGKesk. GRE4 NZL4 FIN  IND4 ITA  AUS4 GBR4217.1998Mitsubishi RalliartMitsubishi Lancer Evo IV MON5 SWE15 KEN1 POR4336.Mitsubishi Lancer Evo V ESP4 FRAKesk. ARG4 GREKesk. NZL9 FIN5 ITA7 AUSKesk. GBR11999Subaru World Rally TeamSubaru Impreza WRC 99 MON8 SWE5 KENKesk. POR4 ESP5 FRA7 ARG2 GRE1 NZLKesk. FIN2 CHN2 ITAKesk. AUS1 GBR1552.2000Subaru World Rally TeamSubaru Impreza WRC 99 MONKesk. SWE5 KEN1rowspan=2 60rowspan=2 2.Subaru Impreza WRC 2000 POR1 ESP2 ARG1 GREKesk. NZLKesk. FINKesk. CYP4 FRA4 ITAKesk. AUS2 GBR12001Subaru World Rally TeamSubaru Impreza WRC 2001 MONKesk. SWE16 POR4 ESP7 ARG2 CYP2 GREKesk. KENKesk. FIN2 NZL1 ITAKesk. FRA4 AUS2 GBR3441.2002Peugeot TotalPeugeot 206 WRC MON8 SWE4 FRA3 ESP2 CYP2 <span style="color:white;">ARGDSQ GREKesk. KENKesk. FIN2 GER2 ITA4 NZLKesk. AUSKesk. GBRKesk.345.2003Marlboro Peugeot TotalPeugeot 206 WRC MON5 SWE3 TUR2 NZL2 ARG3 GRE4 CYPKesk. GER3 FIN3 AUS3 ITA7 FRA8 ESPKesk. GBR 584.

 Kuolema 
Burnsia hoidettiin kemoterapialla ja sädehoidolla, ja hän pääsi kesällä 2004 pois sairaalasta. Hän näytti toipuvan, mutta tilanne huononi jälleen puolen vuoden kuluttua. Huhtikuussa 2005 Burnsille tehtiin onnistunut aivoleikkaus. Se helpotti joitakin oireita, ja auttoi häntä pysymään aktiivisena. Burns vajosi kuitenkin koomaan marraskuussa ja kuoli 25. marraskuuta.

Burns muistetaan nopeana, mutta myös järkeään käyttäneenä kuljettajana. Jos voitto oli karannut, Burns ei yrittänyt ajaa kärkeä kiinni kasvattamalla riskejä, vaan ajoi niille sijoille ja pisteille mitä oli saatavissa. Burns näytti omaksuneen sanonnan ”kaikki pisteet ovat tärkeitä ja ne lasketaan vasta kauden lopussa.”

 Lähteet 

 Aiheesta muualla 

 Profiili eWRC-sivustolla 
Burnsin tulokset 
Tietoa Burnsista 

Luokka:Brittiläiset ralliautoilijat
Luokka:Rallin maailmanmestarit
Luokka:Vuonna 1971 syntyneet
Luokka:Vuonna 2005 kuolleet